Mani vienmēr aizrāvuši datori un tehnoloģijas,
un es esmu izveidojis dažas iPhone, iPod touch un iPad lietotnes.
Dažas no tām vēlētos jums šodien parādīt.
Mana pirmā lietotne bija unikāls likteņa pareģis — Earth Fortune,
kas parādīja Zemi dažādās krāsās,
atkarībā no jūsu likteņa labvēlības.
Mana iecienītākā un veiksmīgākā lietotne
ir Bustin Jieber, kas ir...
(Smiekli)
kas ir Džastina Bībera dauzīšanas spēle.
(Smiekli)
Es to izveidoju, tāpēc ka daudziem skolā
mazliet nepatika Džastins Bībers.
Tā nu es nolēmu izveidot šo lietotni.
Es sāku to programmēt
un izlaidu tieši pirms 2010. gada brīvlaika.
Daudzi man jautā, kā es tās izveidoju?
Bieži tas ir tāpēc, ka jautātājs
pats grib izveidot kādu lietotni.
Daudziem bērniem mūsdienās patīk spēlēt spēles,
bet tagad viņi vēlas tās radīt, un tas ir sarežģīti,
jo daudzi bērni nezina, kur apgūt programmu veidošanu.
Piemēram, ja gribi spēlēt futbolu, stājies kādā komandā.
Ja interesē vijole, jāiet uz vijoles stundām.
Bet ko darīt, ja vēlies veidot lietotnes?
Bērnu vecāki jaunībā šo to no tā varētu būt darījuši,
bet reti kurš programmējis lietotnes.
(Smiekli)
Kur lai apgūst lietotņu veidošanu?
Es to risināju darot, lūk, ko.
Pirmkārt, es esmu programmējis daudzās citās programmēšanas valodās,
lai apgūtu to pamatus,
piemēram Python, C, Java utt.
Un tad Apple izlaida iPhone,
un līdz ar to iPhone programmatūras izstrādes rīkus,
un programmatūras izstrādes rīki ir rīku komplekts
iPhone lietotņu radīšanai un uzprogrammēšanai.
Tas man pavēra jaunu iespēju pasauli,
un nedaudz paspēlējies ar programmatūras izstrādes rīkiem,
es izveidoju dažas lietotnes, dažas izmēģinājuma lietotnes.
Viena no tām bija Earth Fortune,
un es biju gatavs Earth Fortune ievietot lietotņu veikalā,
tāpēc pārliecināju vecākus samaksāt 99 dolāru maksu,
lai lietotņu veikalā varētu ievietot savas lietotnes.
Viņi piekrita, un tagad man lietotņu veikalā ir lietotnes.
Esmu sastapies ar ļoti lielu interesi un pamudinājumu
no ģimenes, draugiem, skolotājiem un pat ļaudīm no Apple veikala,
un tas viss man ir ļoti palīdzējis.
Daudz iedvesmas esmu smēlies no Stīva Džobsa,
un skolā esmu uzsācis lietotņu klubu,
un kāds laipns skolotājs manā skolā manu lietotņu klubu sponsorē.
Jebkurš skolēns manā skolā var nākt un apgūt lietotņu izstrādi.
Tā es varu dalīties savā pieredzē ar citiem.
Ir tādas programmas iPad Pilot Program,
un dažos rajonos tās ir.
Man laimējies vienā no tām piedalīsies.
Liels izaicinājums ir, kā būtu jālieto iPad,
un kādas lietotnes tiem būtu domātas.
Mēs saņemam atsauksmes no skolas skolotājiem,
un redzam kādas lietotnes patīk viņiem.
Izstrādājuši lietotni, mēs to pārdodam.
Vietējiem rajoniem tā ir par brīvu, un citos rajonos, kur to pārdodam,
visa nauda nonāk vietējos izglītības fondos.
Mūsdienās skolēni
ar tehnoloģijām parasti zina nedaudz vairāk nekā skolotāji.
(Smiekli)
Tāpēc...
(Smiekli)
Piedodiet.
(Smiekli)
Tāpēc tas ir resurss skolotājiem,
un mācībspēkiem šis resurss būtu jāatzīst un kārtīgi jāizmanto.
(Smiekli)
Nobeigumā vēlos atklāt to, ko gribētu darīt nākotnē.
Pirmkārt, es vēlos radīt daudz lietotņu un spēļu.
Es vienas lietotnes izveidē sadarbojos ar trešās puses uzņēmumu.
Es vēlētos iepazīt Android programmēšanu un izstrādi,
un turpināt vadīt savu lietotņu klubu,
un atrast citus veidus, kā skolēniem ar citiem dalīties zināšanās.
Paldies.
(Aplausi)